LidanRubinov/Halacha-QA huggingface dataset:
שאלה: שינוי תוכנית הלימודים בתנ"ך: הרב, אני מלמדת תורה. בשנה האחרונה שינו את תוכנית הלימוד, מצאתי כמה קטעים המדברים על אנשי התנ"ך בצורה לא נאותה לטעמי. א. האם מותר ללמד זאת? ב. אם כן, כיצד? לשם פרנסה (שהרי חינוך אני לא רואה בזה) אכשיל את ילדי ישראל או שעלי ללכת ולנסות ללמד מקצוע אחר? ג. האם מותר ללכת לימי עיון בהם מלמדים דברים דומים? על ההקשבה
תשובה: להבנת תשובת הרב נציג גילוי דעת בנושא זה עליו חתום הרב: בע"ה י"ט תמוז תשע"ב לכבוד מנהלי מוסדות החינוך, מחנכים ומורים במוסדות החינוך הדתי בארצנו, ה והברכה ו סלה. אנו מוצאים לנכון לפנות אליכם בעקבות מידע שראינו אודות התכנית החדשה ללימודי התנ"ך בבתי הספר הממ"ד. התנ"ך הוא יסוד אמונתנו, תורה מסיני שניתנה מפי הגבורה על כל מצוותיה שנצטווינו לדורות עולם. וספרי הנבואה הכל מיד ה' ברוח הקודש, בהם ההתבוננות הראויה על האירועים כדי ללמדנו את גודל השגחת ה' על ישראל ועל הנבראים כולם. הגישה ללימודים אלה טעונה ידיעה ברורה שלא לומדים "סיפורי מקרא" או ספר היסטוריה ולא ספרות אלא מאורעות שאנו אמורים להתחנך עליהם וליישמם בחיינו עלי אדמות. בתכנית הלימודים המיועדת אין הדגשה על תכלית הלימוד הזאת. וגרוע מזה, ישנן מגמות וגישות שאינן תואמות את השקפת ח תוך סילוף וגילוי פנים בתורה שלא כהלכה, שביסודן עומדות השקפות עולם מקולקלות. אנו פונים אליכם, אנא נהגו במשנה זהירות, וכן אל תחששו להביע את הסתייגותכם ומחאתכם, כי הדברים נוגעים בחינוך הנוער ויש כאן סכנת נפשות רוחנית, ובנפשנו הדבר. אנו מקווים מאוד שתקדישו מזמנכם למעקב ולטיפול בנושא חשוב זה וחפץ השם בידכם יצלח. עלו והצליחו ובחינוך דורות ישרים תבורכו. החותמים לכבוד התורה ולומדיה: חברי בית ההוראה לענייני ציבור פעיה"ק ירושלים תובב"א. גם אני מצטרף בכאב הרה"ג הרב אביגדר הלוי נבנצל תשובת הרב לשאלותייך: א) אסור ללמד בשיטה זו. ב) גם לצרכי פרנסה אסור להכשיל את ילדי ישראל בדעות כוזבות בעיקרי אמונתנו. ג) אין ללכת לימי עיון בהם מלמדים דברים ברוח דומה. שנזכה להרבות תורה ויראה בקרבנו ובקרב תלמידינו. בשורות טובות.
שאלה: הוצאות הבית בין בני זוג : לכבוד הרבנים. לאחרונה אישתי החליטה להפריד את חשבון הבנק ביננו ולא מעונינת לשאת בשותפות בהוצאות הבית בכלל!! דבר זה שלא היה לנו במשך כל שנות נישואינו!. לדעתי אולי ניכנסה בה רוח שטות. מה עושים? זה מתכון לבעיות חמורות מאד.
תשובה: לא כדאי להתייחס למהלך זה כרוח שטות. כדאי להתייחס לדבר זה כפער שנפער ביניכם ושאתם צריכים להיכנס לעבודה נכונה בשביל לאחד שוב בין הצפיות של שניכם. אם תכבד אותה היא תכבד גם את רצונותיך ומתוך החשיבות של הצרכים שלך ומתוך החשבת הצרכים שלה תגיעו לפתרונות. אם לא תצליחו בעצמכם להתחבר תבקשו עזרה חיצונית שתגשר בינכם.
שאלה: למכור תווי קניה לחבר: אם יש לאדם תווי-קניה בשווי של 400 שקל למקום מסוים, האם מותר לו להלוות אותם לחבירו וחבירו יחזיר לו 400 או שזה ריבית?
תשובה: נראה לי שמותר ואין בזה שום בעיה.
שאלה: לאפות חלבי בנייר כסף על תבנית בשרית: אם שמו על תבנית בשרית בת יומה נייר כסף או שתי שכבות נייר כסף, ואז אפו שם פשטידה חלבית, האם התבנית נאסרה?
תשובה: לא נראה שצריך לחשוש, ביחוד בשתי שכבות, יש להניח ששום דבר לא עבר דרכם אל התבנית.
שאלה: בורקס חלבי שהונח במחבת בשרי: א. בורקס חלבי רותח שנגע במחבת בשרי קר ב"י, האם המחבת מותר? ב. כנ"ל, במחבת לא ב"י?
תשובה: מספיק לערות על המחבת מים רותחים.
שאלה: לשחק עם תוכי בשבת: אדם שקנה תוכי מחמד לבית שנותן לבעליו ללטפו וכמעט לא יכול לעוף. על פי תשובת הרב בספרו התרתי לו בשבת לשחק אתו ולהוציאו ולהכניסו לכלוב. הצדקתי?
תשובה: נכון.
שאלה: איסור חדש בחיטה הגדלה באדנית: מדובר שהאדנית בחוץ אך הגרעינים קטנים, עברו 50 יום מזריעתם. לפי תחומין טו, יש שם מאמר מה זה נקרא שליש תבואה, אזי יוצא שמותר? השאלה נשאלה בהמשך לשאלה "איסור חדש בחיטה הגדלה בעדנית"
תשובה: וברכת ד' בחדש הקובע הוא השרשה (לא שליש) והשרשה היא שלשה ימים, ולכן בחמישים יום אין כל שאלה שהעומר התיר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בשול בשבת: בשבת פתחו קופסא של מלפפונים חבושים. אחד מהמלפפונים לא היה מוכן. הנכון שאסור לסוגרו אם בכוונתו שישאר סגור ל-24 שעות? אשמח למקור, כי יש שרוצה להתיר.
תשובה: אם כל המלפפונים בקופסא לא מוכנים אסור לסגור ולגעת בהם כי הם מוקצים כמו בשו"ע סימן ש"י סעיף ב'. אבל אם רוב המלפפונים מוכנים ואם לא יסגור את הקופסא הם עלולים להתקלקל מותר לסגור בשביל הרוב.
שאלה: להכין פתיל צף בחג: מישהו שאלני, בשבועות הוא חיבר פתיל לכלי שלו הנקרא פתיל-צף (הכוונה שמכניס פתיל לעיגול קטן של קרטון). האורחות חיים מספינקא (רי"ג, ג) מתיר להחזיר ענבל לפעמון כי שניהם נחשבים לכלי, ומקורו טהור מהלבוש, שי"ד שמותר לחבר קש לחבית כי מיועד לכך. אך האמרי יושר,ב,רב חולק על מקרה של הפעמון. וכדי ליישבו עם הלבוש, נגיד שאיפה שאין תקיעה והידוק חזק גם הוא יתיר, מה דעת רבנו?
תשובה: לענ"ד הדבר דומה להשחלת שרוך חדש, שהיא אסורה.
שאלה: גרף של רעי לפי הרב אוירבך: האם לפי הגרשז"א זצ"ל,כל דבר שמפריע או מזיק לאדם נחשב כגרף של רעי?
תשובה: כל דבר שמפריע לאדם לשהות באותו חדר במחיצתו, נחשב גרף של רעי. בשורות טובות.
שאלה: לשים בשבת אוכל על פלטה מכובה: האם אפשר בשופי לשים בשבת בבוקר ישירות על הפלטה אוכל יבש כשהיא מכובה ותדלק בעוד שעה?
תשובה: מן הראוי לשים לכתחילה מחבת ריקה ועליה לשים את האוכל בתוך סיר כדי שלא יראה כהנחה לכתחילה שלא ראויה לשבת.
שאלה: להמתין לאחר אכילת אורז שחומם בתוך החמין: שואל ספרדי - אם אכל אורז שהיה בשקית אטומה בתוך סיר חמין בשרי,ה אם יכול לאכול חלבי אח"כ? לכאורה, מכיוון שבמצב כזה אם אומרים נ"ט בר נ"ט זה מחלוקת כף החיים,צה, אות יב, אזי אפשר שיחכה רק שעה ונתיר, מה דעת רבנו?
תשובה: מקרה זה אינו נ"ט בר נ"ט אלא בישול ישיר. ר' חוו"ד סי צא.
שאלה: לשיר "כי מציון תצא תורה" - המשך: ומה בנוגע לאלה שממשיכים לשיר רק את החלק "ודבר ה מירושלים ודבר ה מירושלים", כך כמה פעמים. אפשרי לומר כך ללא הספק של לומר את שם ה לבטלה? השאלה נשאלה בהמשך לשאלה "לשיר "כי מציון תצא תורה"
תשובה: מותר (משנ"ב רטו, יד שע"ת שם). אך רק פעם אחת בלבד.
שאלה: הפרשת חלה בשבת: שואל ספרדי - הזמין אורחים בשבת, 6 במספר, וכל החלות שאפו לכבוד השבת לא הפרישו חלה ולא היה שם ילד בן 12. רק השולחן-גבוה על יו"ד, שלא, סעיף ע, והשאילת-יעבץ מתירים, האם באסור דרבנן לכבוד אורחים נתיר לסמוך על היחידבמקום שיתחילו לקבץ מהשכנים לחם פרוס? מה דעת רבנו?
תשובה: אומנם השאילת יעבץ מתיר אך השאלה נשאלה בחו"ל. אומנם הוא מדבר גם על א"י אך לא ברור אם היה מתיר למעשה גם בא"י, בפרט אם יש אלטרנטיבות. יש אפשרות להזמין לסעודה ילד בן 12, שעדיין לא בר מצוה, או ילדה בת 11, שעדיין לא בת מצוה, שהם יפרישו חלה עבור עצמם ועבור כל הסועדים.
שאלה: "כי מציון" - פסוק!: במחילה מכבוד תורתו, השאלה שנשאלה באתר מוזרה ביותר, שהרי "כי מציון תצא תורה ודבר ה מירושלים" הוא כן פסוק, ויותר מכך, הוא פסוק המופיע פעמיים בתנ"ך! ישעיהו ב, ג : (ב) והיה באחרית הימים נכון יהיה הר בית ה בראש ההרים ונשא מגבעות ונהרו אליו כל הגוים: (ג) והלכו עמים רבים ואמרו לכו ונעלה אל הר ה אל בית אלהי יעקב וירנו מדרכיו ונלכה בארחתיו כי מציון תצא תורה ודבר ה מירושלם: (ד) ושפט בין הגוים והוכיח לעמים רבים וכתתו חרבותם לאתים וחניתותיהם למזמרות לא ישא גוי אל גוי חרב ולא ילמדו עוד מלחמה: מיכה ד, ב : (א) והיה באחרית הימים יהיה הר בית ה נכון בראש ההרים ונשא הוא מגבעות ונהרו עליו עמים: (ב) והלכו גוים רבים ואמרו לכו ונעלה אל הר ה ואל בית אלהי יעקב ויורנו מדרכיו ונלכה בארחתיו כי מציון תצא תורה ודבר ה מירושלם: (ג) ושפט בין עמים רבים והוכיח לגוים עצמים עד רחוק וכתתו חרבתיהם לאתים וחניתתיהם למזמרות לא ישאו גוי אל גוי חרב ולא ילמדון עוד מלחמה: אם כבר המעניין הוא איך שני נביאים מתנבאים בסגנון אחד (או שמא מיכה מצטט את ישעיהו ומרחיב את נבואתו?), וההבדלים הקלים שביניהם, כמו ההחלפה בין "עמים" ל"גויים". לרב! השאלה נשאלה בהמשך לשאלה "לשיר "כי מציון תצא תורה"
תשובה: השאלה נכתבה על ידי השואל והרב רק התייחס לעיקרון שבשאלה. בברכת התורה, WWW.Yeshiva.org.il
שאלה: תפוח אדמה שהיה בסיר עם בשר: אחרי שאכלו תפו"א שהיה בשקית אטומה שמונח יחד עם בשר בסיר, האם מותר לאכול אחר כך חלבי? כי די לנו שמחמירים בתבשיל של בשר וכאן זה פחות מזה.
תשובה: לפי מרן המחבר, מותר. לפי הרמ"א, רק אם אין בתפו"א טעם של בשר.
שאלה: ירק שהונח על גבי קדירה: לפי הרב פעלים, או"ח,ג, יג, שמתיר משורת הדין לאכול את הביצים עם חלב למרות שהקליפה מנוקבת, אז הוא הדין שאם שמו ירק על הקדירה שמשורת הדין מותר לאכלה עם חלב?
תשובה: הרב פעלים לא התיר לאכול עם חלב רק התיר לאכול חלב אחרי זה, והוא הדין בירקות אבל לא ביחד.
שאלה: נטילת ידיים לפני הכנת סנדוויץ: אם אני מכינה לי סנדוויץ, לדוגמא, אז אני צריכה לנטול ידיים לפני שאני מכינה את הסנדוויץ או לפני שאני מתחילה לאכול, כי כשאני מכינה את הסנדוויץ אני נוגעת בלחם מן הסתם? מראש
תשובה: נטילת ידיים תוקנה רק לפני האכילה. ולכן לא צריך ליטול ידיים כשמכינים את הלחם. ולהפך, יש להסמיך את הנטילה כמה שאפשר לאכילת הלחם.
שאלה: פלאפל במקום בשרי: יהודי ספרדי שקונה פאלאפל והמוכר באותם מלקחיים שאוחז שניצל הוא אוחז את כדורי הפלאפל ואולי נדבק שומן, חתיכות ממש לא נדבקות כי הוא שם לב וגם אין לזה טעם בשר, האם מותר לאכול אח"כ חלב? לפי הרב פעלים,או"ח,ג,יג, בסוף תשובתו בד"ה: "והנה אע"ג דדברינו", יוצא שיהיה מותר?
תשובה: אין להתיר, כי מה שהתיר הרב פעלים כשזה נ"ט בר נ"ט ובשאלתך זהו נ"ט אחד בלבד ולכן יש לאסור.
שאלה: היחס למדרשים: לרב האם המדרשים הקיימים, כגון: מדרש רבה, תנחומא, פרקי רבי אליעזר והשאר, הם דברים נכונים שקרו במציאות או סיפורים שנועדו לפרש מעשה מסויים? לרב השאלה נשאלה בהמשך לשאלה אישית
תשובה: לא חייבים לומר שהכל קרה במציאות. חלק מהמדרשים אלו דרכים לפרשנות, כך לפי שיטת המהר"ל.
שאלה: ברכה למי שאיבד את חוש הטעם: אימי חולה במחלה קשה ואיבדה את חוש הטעם, היא לא נהינת בטעימת האוכל האם היא צריכה לברך?
תשובה: מי שלא נהנה מטעם המזון שאוכל אינו צריך לברך מפני שדרוש הנאת החיך לאכילה. (דע"ת רד,א. מנ"ח שיג)
שאלה: ערב קריוקי לבנות שירות: לכבוד סיום השנה רציתי כרכזת שירות לאומי. לארגן לבנות שרות, ערב שירה(קריוקי), במקום גדול(בחוץ לא בבניין). בכוונתי להזמין מפעילים לוגיסטיים לערב זה, שחלקם יתעסקו בארגון הקריוקי והאחרים יתעסקו בענייני לוגיסטיקה אחרים(אוכל וכד ). האם תהיה בעייה בכך שימצאו גברים בערב זה גם בתפקידים לוגיסטיים?
תשובה: בהעדר נשים בעבודה זאת מותר להשתמש בגברים.
שאלה: למחוק שמות הקודש מלוח בכיתה: אם תלמיד כתב על הלוח שם א-ל כחלק מפסוק או כחלק משיר-מהן האפשרויות למחוק? לרב
תשובה: אם יש שרת נוכרי, להשאיר לו את ניקוי הלוח יחד עם יתר משימות הנקיון מבלי לפרט לו את הלוח כמשימה מיוחדת.
שאלה: ברכה בחופה כדמי שדכנות: האם דוקא צריך להביא כסף לשדכן או שאם הוא רוצה רק אחת מהברכות בחופה זה מספיק?
תשובה: כדאי גם לשלם כי אם זו מלאכתו יכול להיות שהוא מצטער בליבו אם לא ישלמו, ורק אפשר סכום נמוך יותר אם ביקש ברכה בחופה.
שאלה: נשמת כל חי עם ברכה: כבוד הרב לקחתי על עצמי לאמר "נשמת כל חי" בכל יום עד למציאת זיווג והבאת ילדים לעולם. נאמר לי שאין לאמר את הברכה האחרונה בשם ומלכות - ברוך אתה ה קל מלך גדול ומהולל בתשבחות. ושאלתי היא - מדוע? הרי לאורך כל התפילה הזו מוזכר שם ה וכן מבטאים אותו. בסוף דזמרה בשחרית כן אומרים ומבטאים אותו. לפעמים אני מתבלבלת וכן אומרת אותו - האם זה נחשב לעברה? "לא תשא שם ה לשוא"? אם כן מה העונש? איך מכפרים?
תשובה: כשמתפללים או לומדים מותר לומר שם ה' (למרות שבלימוד נוהגים שלא לומר סתם), לברך מותר רק כשצריך את הברכה אחרת זו ברכה לבטלה והוצאת שם ה' לבטלה. ברכת ישתבח היא ברכה שאומרים רק בזמן התפילה. לכן, כשמתפללים בשבת מסיימים את נשמת של חי בברכת ישתבח אולם כשאומרים את נשמת כל חי במשך היום אין לברך.
שאלה: תפילת פועלים : בבית הכנסת שלנו מתפללים עמידה כך: הש"צ מתחיל בקול את 18 ובקדושה כולם עונים ואחר כך כל אחד לבדו. אניני יודע היות ואני רק מתקרב לדת-כיצד לנהוג א. האם להתחיל 18 מהתחלה או להמשיךמהמקום שהש"צ הפסיק. וסליחה
תשובה: ב"ה לך. שמחתי מאוד לקבל את מכתבך ואשתדל לעזור לך בכל מה שאוכל. לפי ההלכה בדרך כלל אנו מתפללים קודם תפילת לחש ולאחר מכן שליח הציבור חוזר על התפילה בקול ומוסיף קדושה, שהציבור אומרים יחד איתו. אינני יודע מדוע נהוגים אחרת בבית הכנסת שבו אתה מתפלל, האם זה בגלל שהשעה מאוחרת, ומפחדים להפסיד את זמן התפילה, או בגלל שכך נהגו במקומות השונים, אף שאין לכך יסוד הלכתי. בכל אופן, אם זהו בית הכנסת שבו אתה מתפלל, עדיף אם אפשר לאחר שהחזן אומר את הקדושה, שתתחיל את תפילת שמונה עשרה מההתחלה ותומר אותה בשלמותה, וגם אם זה יקח זמן, זה עדיף. בברכת הצלחה רבה, ואשמח לעזור עוד בכל מה שאוכל. הרב יצחק גרינבלט
שאלה: הרב חיים דוד הלוי: האם לימוד בספר של הרב חיים דוד הלוי "מקור חיים" הוא ספר מספיק טוב לשעה הלכה ביום בקביעות או שצריך להוסיף ללמוד עוד ספר ואם בבקשה יוכל כבוד הרב לספר על הרב חיים דוד הלוי אם כבודו הכיר ורציתי לשאול גם האם הרב חיים דוד הלוי ע"ה היה מקובל משום שבספריו הרב מצטט הרבה מהזוהר וראיתי שהרב מצטט דברים מרבי יצחק אלפייה ועוד שאלה לי לרב מהי תורת הנפש כבוד הרב שהקדשתי לי מזמנך
תשובה: ב"ה שמחתי לקבל את מכתבך ואשתדל לענות עליו בקצרה. במכתבך אתה שואל שתי שאלות שהן שונות מאוד אחת מהשניה. הראשונה היא ביחס להדרכה של איזה ספר ללמוד בהלכה, והשני הוא ביחס לדמותו של הרב הגאון הרב חיים דוד הלוי זצ"ל. ביחס לבחירת ספר הלכה, חשוב לדעת שיש המון ספרים טובים, וגם ספרו של הרב חיים דוד הלוי הוא ספר חשוב וטוב. אך יחד עם זאת חשוב לדעת, שגם ספר טוב יש בו חסרונות, וכל אחד צריך להתאים את הספר למקום שלו, לידע הבסיסי שלו, ולמציאות שבה האדם חי. לפעמים ספר זה מתאים לאחד ולשני איננו מתאים. לכן אחד מהכללים החשובים בבחירת ספר לימוד הלכה קבוע הוא למצוא רב שידריך אותך ומתוך היכרות אישית איתך יוכל לכוון אותך ולתת לך הדרכה מפורטת מה מתאים לך כעת ללמוד הלכה ומה כדאי כעת וכמה זמן להשקיע בכך. אני לצערי לא מכיר אותך, ולא יהיה נכון שאכתוב הדרכות שסיכוי גדול שהן לא תתאימנה אתי. ביחס לנושא השני, דמותו של הרב חיים דוד הלוי, חשוב לדעת שהרב היה תלמיד חכם גדול, שכל חייו היו תורה, ואנו האנשים הפשוטים אין לו אפילו כלים להעריך את גדלוו בתורה ולא נכון שאנו נבחן אותו. הרב למד בהתמדה גדולה במשך שנים וזכה לתפקידים חשובים ורבים בעם ישראל. פעלו היה גדול וחשוב מאוד. אם תרצה אשמח למצוא לך מישהו שיתאים לך יש עוד המון מה להאריך, אך איני רוצה לה להעיק ולהכביד. אשמח להיות בקשר ולעזור בכל מה שאוכל. הרב יצחק גרינבלט
שאלה: מכה בפטיש בכיוון שעון: 1- אם מכה בפטיש הוא דווקא כשחסר תקון והוא גומר לתקנו אבל לא כשהאומן כבר גמר לתקנו ונמסר רק לשמושו של האדם ואז נחשב כמשתמש בכלי-אז מדוע אסור למעשה לערוך שעון? 2- מייצרים סכין חד פעמית שמחוברת לקיסם, וכדי להשתמש צריכים לשוברו, לכאורה זה שימושו?
תשובה: ביחס לשאלתך הראשונה. שאלתך צודקת וקשה, אך אעפ"כ סבר הגרש"ז אויערבך להחמיר בזה. ביחס לשאלתך השניה, ייתכן שצריך להחמיר בזה משום מכה בפטיש. בשורות טובות
שאלה: בולע ביצה חיה - מה מברכים: אני חזן ועל מנת לצחצח את קולי אני בולע ביצה חיה אני לא נהנה מזה,האם אני חייב?
תשובה: הבולע ביצה חיה פטור מברכה,כיון שלא אוכל הביצה בדרך הרגילה.
שאלה: הופעה מוזיקלית בימי בין המיצרים: להקה מחו"ל (לא יהודית) שאני אוהבת מגיעה לארץ להופעה חד פעמית. קניתי כרטיס, אולם לא שמתי לב שההופעה תתקיים בימי בין המיצרים (לא בתשעת הימים). האם עליי לבטל את הגעתי?
תשובה: איסור מוזיקה בימי בין המיצרים עיקרו באיסור מוזיקה בהופעה חיה. נכון להפטר מהכרטיס, ולא להגיע להופעה.
שאלה: שירת חברות הכלה בחתונה: הרב, יש לי מספר שאלות 1. ידוע שלגבר אסור לשמוע שירת נשים, האם הדבר נכון גם בשמיעת קול של אישה ברדיו או דיסק ללא ידיעה מיהי הזמרת? 2. האם יש בעיה שבנות שרות ביחד בכיסא כלה בחתונה? הכוונה במצב שישנם גם גברים באולם.
תשובה: 1. מותר. 2. הבעיה היא של הגברים, שלא יעמדו שם.
שאלה: מכין משבת לחול בדברים שבשיגרה: 1. האם לפי הגרשז"א זצ"ל, שבכל דבר שעושים אותו באופן ספונטני מבלי לחשוב אין משום מכין משבת לחול, מותר למי שרוחץ את שיניו במברשת, לרחצה בסיום הצחצוח? 2. האם מותר, שאחרי כל עולה לתורה הגבאי שם סיכה ליד שמו במחברת העולים?
תשובה: א) למתירים צחצוח שיניים בשבת, ובאופנים המותרים, מותר עפ"י סברא זו של הרב זצ"ל לשטוף את המברשת בסיום הצחצוח. ב) מותר לסמן בשבת את שם הקורא באמצעת סיכה. בשורות טובות
שאלה: משקל או נפח לחולה ביום כיפור: לפי הרב אליהו זצ"ל ויבלח"א הרב, שהולכים בשעור כזית על פי משקל ולא על פי נפח, אז בחולה ביום כיפור מורים לו שיאכל בשעורים 30 גרם שזה פחות מככותבת, הרי לפי הרבה דעות כזה שעור הוא בכרת כי בנפח זה יוצא ככותבת?
תשובה: ככותבת נפח גדול בהרבה מנפח של מזונות בכזית. לכן אין לחשוש גם ביום הכיפורים. מה עוד שמשקל ככותבת הוא כ- 35 גרם וכשאנו מתירים כ- 30 גרם כבר יצאנו מכל ספק.
שאלה: היתר עבודה בשבת: 1) האם ישנו היתר הלכתי למשרדים ממשלתיים להעסיק "בקר אבטחת מידע", שתפקידו להגן על האתרים הממשלתיים מפני פריצות של גורמים עוינים - בשבת? (לא ידוע לי אם קיים פיקוח נפש באם יפרצו לאתרים, ויטפלו בהם במוצ"ש). 2) במידה ויש היתר - האם מותר לשומר תומ"צ להציע את מועמדותו לתפקיד? מדובר במשרה במשמרות (24 7), כלומר, כל הזמן נעשות הבדיקות והתיקונים.
תשובה: האם יש בכך משום פיקוח נפש?
שאלה: שיר השירים: אני קוראת כל יום שיר השירים בבוקר אחרי תפילה וקריאת תהילים של אותו יום. שאלותי: האם מותר לקרוא שיר השירים בשבת בבוקר? אם כן, האם מותר לקרוא את הבקשה של אחרי? אם אני קוראת את ביום שישי בבוקר, האם אני יכולה לקרוא שוב בכניסת שבת? בברכת
תשובה: 1. מותר לקרוא בכול ימות השבוע ואף לומר את הבקשה. 2.ביום שישי מותר לקרוא בשנית.
שאלה: מכירת דירה בבין המצרים: כבוד הרב א.האם מותר לפרסם דירה למכירה במהלך ימי בין המיצרים? ב. במידה ויש קונה לדירה האם מותר לחתום על זיכרון דברים בתקופת בין המיצרים?
תשובה: מותר.
שאלה: האיסורים שבט  באב: כבוד הרב, בר המצווה שלי בעוד חודש ואני עושה את הדרשה שלי על ט באב. רציתי לשאול אותך, מדוע אסור לנעול נעל מעור? רציתי לדעת מדוע אסור תשמיש המטה בט באב? על זמנך
תשובה: איסור הליכה בנעל עור בימינו פחות מובן כי הרבה נעלים נעשות ללא עור. ולכן ישנם דעות האומרות לא רק ללכת שלא בנעלי עור כמו סנדלי שורש, קרוקס וכדומה, שהם נוחות, אלא ללכת עם נעלים שאינם נוחות או ללכת עם גרבים בלבד, ובכך יש עינוי. תשמיש המיטה אסור בתשעה באב, שהשלימות המשפחתית מביאה שמחה, ובימים אלו ובמיוחד בט' באב אנו עסוקים בצער האומה, בחורבן ירושלים.
שאלה: איסור חדש באדנית: אבל הרב, מדובר שהוא מתחיל לזרוע אחרי פסח? השאלה נשאלה בהמשך לשאלה "איסור חדש בחיטה הגדלה באדנית"
תשובה: וברכת ד' ההיתר היה בכל נבט, והוספתי לפי מה שהבנתי בשאלה "אם הוא זרע הרבה לפני פסח", שהנבט כבר נמצא בפסח באדנית, אבל גם אם לא נזרע לפני פסח, נראה שאדנית (עציץ שאינו נקוב) בבית אפשר להקל שאין בו איסור חדש. צום החמישי לששון ולשמחה הרב יהודה הלוי עמיחי מכון התורה והארץ כפר דרום אשקלון
שאלה: "נשמת כל חי עם ברכה" : בהמשך לשאלה. לא נענתי לגבי המצבים שאני מתבלבלת : האם זה נחשב לעברה? "לא תשא שם ה לשוא"? אם כן מה העונש? איך מכפרים? השאלה נשאלה בהמשך לשאלה "נשמת כל חי עם ברכה"
תשובה: כשמתבלבלים זהו אונס. צריך להקפיד שלא להתבלבל.
שאלה: מעשרות בקטיף דובדבנים: לרב שליט"א האם נדרש בקטיף דובדבנים אשר נעשה במטע דובדבנים להפריש תו"מ לפני אכילה? השאלה נשאלה בהמשך לשאלה "תרומות ומעשרות בעץ הגדל בחצר הבית"
תשובה: וברכת ד' אם בכניסה למטע נעשתה פעולת קניין, דהיינו משלמים על הדובדבנים הנאכלים במטע, א"כ יש להפריש מראש על הגודגדנים שיקטפו ויאכלו במטע. (נוסח של הפרשה מראש). אם לא עשו פעולת קניין בכניסה, אפשר לאכול באופן ארעי במטע. מצו"ב הנחיות להפרשה מראש בקטיף תיירותי. הנחיות להפרשת תרומות ומעשרות מראש, למבקר במטע 'קטיף עצמי'. לצורך ההפרשה יש לנקוט בפעולות הבאות: א. יש לערוך סיור בין כל מיני העצים הנמצאים במטע. ב. יש ללקוט מכל מין שני פירות לפחות (פירות קטנים כדובדבן, ייקח ארבעה פירות). ג. יש להניח את הפירות בסלסילה או בשקית, ולומר שפירות אלו מיועדים לתרומות ומעשרות. ד. יש לומר נוסח הפרשה מיוחד (ראה להלן). ה. יש לדאוג למינוי ב"בית האוצר", (086847325) כדי לחלל את המעשר השני ולתת מעשר ראשון (ללוי) ועני (בשנים שחייבים). שנת תשע"ב שנת מעשר שני. ו. מי שאין לו מנוי "בבית האוצר" צריך לייחד חצי שקל על מנת לחלל עליו מעשר שני או נטע רבעי. ז. יש לשמור פירות אלו עד תום הסיור במטע. נוסח ההפרשה: הקדמה: ההפרשה תהיה כל מין על מינו, וההפרשות השונות יחולו בזו אחר זו על פי הסדר הנהוג. ההפרשה תחול מעכשיו על הפירות וירקות שאלקוט (ואוכל במטע), אני או מי מבני ביתי, או ממי שבא עימי לביקור במטע (להלן: שאלקוט). תרומה גדולה - הגרם העליון מהטבל שבשקית או בסלסלה, המיועד להפרשת הפירות   יהיה תרומה גדולה, על כל מה שאלקוט ואוכל במטע. מעשר ראשון   אחד ממאה מפירות הטבל שבצד העליון שבשקית או בסלסלה שלפני, כנגד כל מה שאלקוט ואוכל במטע - יהיו מעשר ראשון מעכשיו לכשייתלשו. שאר המעשר ראשון יהיה בצד העליון של הפירות שאלקוט במטע. תרומת מעשר   המאית (אחד ממאה) מפירות הטבל שבשקית או בסלסלה שלפני שעשיתים מעשר ראשון, יהיו תרומת מעשר על המעשר ראשון של הפירות המחוברים לכשייתלשו. מעשר שני   עשירית מפירות הטבל שאלקוט ואוכל במטע, בתחתית הפירות שיילקטו, יהיו מעשר שני מעכשיו לכשייתלשו, ויהיו מחוללים על פרוטה ורבע במטבע המיועדת לחילול מעשר שני. נטע רבעי   אם בפירות שאלקוט במטע יש פירות נטע רבעי, הרי הם בתוספת רבע מערכן, יהיו מחוללין כל דרגת חיוב על פרוטה ורבע בנפרד, במטבע המיוחדת לי לכך. ברכה על ההפרשה: ניתן לברך על הפרשת תרומות ומעשרות שעורכים מראש, רק אם קיימים לפני המבקר עוד פירות טבל תלושים, שרוצה להפריש עליהם כעת. הרב יהודה עמיחי מכון התורה והארץ
שאלה: להכין קפה ממים שכוסו בסיר עוף: אם יש מיחם מים רותחים ושמו עליו בתור מכסה סיר שבתוכו עוף, האם אפשר לשתות עם המים האלה נס קפה?
תשובה: ב"ה שלו-ם וברכה, טעמים עוברים מכלי לכלי חמים כאשר קיימת לחות אדים חמים הנוגעים בשני הסירים. לפי מה שהבנתי אדי המים חיממו את המכסה שהוא הסיר ובתוכו עוף ואם כן טעם העוף עבר למים ואין לשתות אתם משקה חלבי. הרב חגי בר גיורא
שאלה: האם להקפיד על דקדוקי אותיות: אחד הרמי"ם בישיבה אמר לי שהוא שאל את אחד מגדולי ישראל אם צריך לעשות היכר בין אותיות שונות (כגון כ לא דגושה וח או ק וכ דגושה וכו') והרב ענה לו שצריך. אך השאלה שלי היא האם זו לא יוהרא, הרי לרוב מי שמקפיד על זה הם רק אנשים שבדיבור הרגיל שלהם מדגישים את ההבדל?
תשובה: רוב הציבור לא יודע לעשות אבחנה זו. יהודי תימן יודעים להבחין אבל יהודי אשכנז לא יודעים ולכן זה לא מעכב. בדיעבד יוצאים בכל היגוי. לעצמו הוא יכול לעשות את ההיכר ואין בזה יוהרה אבל בציבור לא. אם זה יחדור לאט לאט לציבור יהיה מותר.
שאלה: להחזיק במצוות קריאת התורה: לכבוד תורתו! בבית כנסת ביום שבת ישנם שני מנייני שחרית. יש בעל קורא שקורא קבוע בתורה ללא ת את פרשת השבוע מעל 10 שנים במניין הראשון. בעל הקורא מקבל כסף פעם בשנה בעת הימים הנוראים, בעבור קריאתו בימים הנוראים בלבד. וועד בית הכנסת מעוניין לבצע רוטציה בקריאת התורה, ולשלב בעלי קוראים צעירים, לחיזוק קשרי קהילה תוך הסתכלות לטווח ארוך. בעל הקורא טוען שיש לו חזקה (בניקוד קמץ) ואין אפשרות להוציאו מהמצווה של קריאת התורה. מה דעתו של כבוד תורתו?
תשובה: אם בהתחלה לא היו אנשים אחרים שיקראו, זו לא חזקה. אם גם מאותו זמן שהיו עוד בעלי קריאה נתנו דווקא לו, זו חזקה.
שאלה: אירוע בתשעה באב: 1. אני רוצה לערוך בריתה לבתי שנולדה בתאריך 24 06 12 בתשעה באב,האם מותר לערוך את הבריתה ללא מוסיקה? 2. בתי נולדה בתאריך 24 06 12, ואנחנו רוצים לקרוא לה אורין,האם השם הוא טוב מבחינת הקבלה והדת?
תשובה: 1. אין לערוך שום סעודה של מצוה או אחרת בתשעה באב, הרי אסור אפילו לשתות מים אז, ורק לחולים מקילים, ואיך אפשר לעשות משהו משמח לילדה בהתחלת החיים שלה ביום האבל הגדול של עם ישראל. תדחו את השמחה ביום או יומיים ואז תוכלו גם לשמוח וגם להשמיע נגינה. 2. למילה אורין אין משמעות, ואולי תוסיפו אות א' ותהיה אוריאן שהמובן הוא האור שלנו, וזהו שם מבורך.
שאלה: כיסוי ראש לגרושה: ערב טוב, אני גרושה, בת 24, אשר הייתי נשואה מס חודשים. כרגע אני רוצה להתחתן עם בחור טוב בעז"ה, רציתי לשאול אם מותר לי להוריד כיסוי ראש על מנת שאוכל למצוא שוב זיווג? אבקש אם אפשר לקבל תשובה עם מראי מקומות. מראש.
תשובה: בבית לא צריכה. בבית בפני אנשים, מצד הדין לא צריכה אבל ראוי מצד מידת חסידות. ברחוב חייבת בכיסוי. בכל מקרה לרוב מתחתנים ע"י שידוך של חברים או שדכן. אם בחור שאת יוצאת איתו רוצה לראות אותך ללא כיסוי, אפשר להראות לו פעם אחת.
שאלה: תפילין מסופר שאינו טובל: רכשתי תפילין מסופר אך לאחר זמן מה נודע לי כי סופר זה אינו טובל במקווה כלל אלא שופך עליו 4 דלאים של מים במקום טבילה במקווה, וכן גיליתי כי הסופר אינו מתפלל במנין בבוקר אלא תפילת יחיד. שאלתי היא מה דינם של התפילין? יש לציין כי הם נבדקו ונמצאו כשרים.
תשובה: זה לא פוסל את התפילין. יש כאן קצת אונאה כלפי הלקוחות, שחשבו שהוא חסיד והוא לא, אך לא פוסל את התפילין.
שאלה: הנאה מטלטול מוקצה בשבת : גיסתי היא חוזרת בשאלה ומגיעה לחמותי בשבת במכונית עם ילדיה ובעלה. היא אמורה להביא לי פלאפון שקניתי ונמצא ברשותה, ומכיון שהיא מגיעה רק בשבת יוצא שהיא נוסעת בשבת ומשאירה לי את הפלאפון אצל חמותי. אינני יודעת מה לעשות כי היא מקסימה וטובה ואני לא רוצה לפגוע בה או לעצבן את חמותי עם בקשה שזה ישאר אצלה עד שחמותי תגיע אליה ביום חול, מה לעשות? האם מותר שגיסתי תביא את הפלפון ואקחהו במוצ"ש מחמותי?
תשובה: אינך אחראית על מה שעושים אחרים, ואינך צריכה לריב,מכיון שהיא אינה יכולה להביא את המכשיר ביום חול. מותר לך לקחת את המכשיר ביום חול.
שאלה: שלושת השבועות והכנות לחתונה: כבוד הרב אחותי מתחתנת כשלושה שבועות לאחר שלושת השבועות. אנו בהכנות קדחתניות בשאיפה להספיק את כל מה שאנו מתכננים. רציתי לשאול שתי שאלות בנושא: 1. אמי תופרת לנו את הבגדים לחתונה. האם היא יכולה לקנות בד ולתפור לעצמה את השמלה בשלושת השבועות מחשש שמא היא לא תספיק לתפור לכולם עד החתונה? (כמובן שהיא תפסיק את התפירה מראש חודש אב עד לאחר תשעת הימים). 2. אני מכינה לאחותי את ערב הכלה, שבת הכלה, וכן דברים ומשחקים נוספים לחתונה ולשבת חתן. רק לאחרונה התחלתי לעבוד, ולכן המשכורת (בה אני עתידה להשתמש לצורך האירועים שעלי-הם אני אמונה) תגיע אלי כשלושה ימים לאחר צום י"ז בתמוז. האם יש ביכולתי לקנות דברים כדבקים, ברכונים, בלונים וכיו"ב ע"מ להשתמש בהם ולהכין את המשחקים והרעיונות בשלושת השבועות עד לתחילתם של תשעת הימים? כמו כן, האם בכלל מותר לי להכין את המשחקים והרעיונות הללו, שכן מדובר בשמחה, אך מנגד אני צריכה את הזמן הזה, בשל החשש כאמור שלא אספיק הכל בזמן. על המענה והעזרה.
תשובה: , מזל טוב שיזכו הזוג וכל המשפחה לכל הברכות. מצווה גדולה לעסוק בלשמח כלה. 1. איסור תפירת בגדים חדשים אסור לכל העדות מראש חודש אב בלבד, ולכן מותר לאימך לתפור בגדים עד ראש חודש אב. 2. ההכנות שלך אין בהם איסור בימי בין המצרים. ואם תמנעי מראש חודש עקב השמחה שגורם לך, תבורכי.
שאלה: אדם שלווה כסף ונפטר קודם שהחזיר ההלוואה: אדם שלווה כסף מעמותת בית הכנסת (כ- 30,000 ש"ח) ונפטר בפתאומיות לפני שהחזיר את חובו. האם ניתן לגבות את החוב מיורשיו? במידה ועמותת בית הכנסת מוחלת על החוב, מה אפשר לעשות לזכותו כדי שנשמתו לא תיפגע בעולם הבא?
תשובה: מצוה על היורשים לפרוע את חובות אביהם. בין אם זה היה מלוה בשטר ובין אם זה היה מלוה על פה (שלא כתבו שום שטר על ההלואה ). כל זה בתנאי שהיורשים ירשו סכום כסכום ההלואה,בין קרקעות ובין מטלטלים או כסף(ואם ירשו פחות ישלמו כמה שירשו). אבל אם היורשים לא ירשו ירושה מאביהם אין עליהם חובה ואפילו לא מצוה לפרוע חובות אביהם מכיוון שנפסק שחובת מצות כיבוד אב ואם, זה מנכסיהם של ההורים. אם בעלי החוב מחלו,הרי החוב מחול, ואין חיוב פרעון. תמיד אפשר לעשות חסד או צדקה ולהחזיק לומדי תורה לעילוי נשמתו של המנוח. (מקורות- כתובות פ"ו. שולחן ערוך חושן משפט סימן ק"ז)